தற்போது, பருவநிலையே தடாலடியாக மாறி கிடக்கிறது. வெயில் காலத்தில் மழையும், மழை பெய்ய வேண்டிய நேரத்தில் காற்றும் அடித்து பருவ சுழற்சி மாறி, பூமி பாடாதியாகி கொண்டிருக்கிறது. இதனால், பூமி நாளுக்கு நாள் வெப்பமாகி கொண்டே போகிறது. உலகமே விழித்துக் கொண்டு இயற்கையை காக்க, இயற்கைக்கு திரும்ப நாள் நட்சத்திரம் பார்க்க வேண்டிய நாளும் நெருங்கிவிட்டது. இல்லை என்றால், 'இங்கு மனிதர்கள் வாழ ஏற்ற சூழல் இல்லை' என்று பூமியில் ஆங்காங்கே அபாய எச்சரிக்கை போர்டுகள் வைக்க வேண்டிய சூழல் ஏற்படும். இந்த விசயங்களை எல்லாம் நாடு முழுக்க உள்ள மக்கள் மற்றும் மாணவர்கள், இளைஞர்கள் மத்தியில் விழிப்புஉணர்வு செய்ய நடமாடும் விழிப்புஉணர்வு கண்காட்சியை மத்திய அறிவியல் மற்றும் தொழில்நுட்பதுறை செயல்படுத்தி வருகிறது. அதுவும் எதில் தெரியுமா...?. நம் எல்லோருக்கும் பிடித்த ரயிலில்தான். 'சயின்ஸ் எக்ஸ்பிரஸ்' என்று பெயர் கொண்ட அந்த ரயில் பதினாறு பெட்டிகளை கொண்டது. நவீன கண்காட்சியுடன் கூடி சயின்ஸ் எக்ஸ்பிரஸ் அது.